ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
പ്രധാനമന്ത്രി നാളെ മഹാരാഷ്ട്ര സന്ദര്ശിക്കും
നന്ദേതിലെ ഏകലവ്യ മാതൃകാ റസിഡന്ഷ്യല് സ്കൂള് രാഷ്ട്രത്തിന് സമര്പ്പിക്കും ; അജ്നി - പൂനെ ട്രെയിനും, ബുസാവല് - ബാന്ദ്ര ഖന്ദേഷ് എക്സ്പ്രസ്സ് ട്രെയിനും ഉദ്ഘാടനം ചെയ്യും ; ജല്ഗാവ് - ഉഥന പാത ഇരട്ടിപ്പിക്കല്- വൈദ്യുതീകരണ പദ്ധതിയും ഉദ്ഘാടനം ചെയ്യും
പ്രധാനമന്ത്രി കൃഷി സിഞ്ചായ് യോജനയ്ക്ക് കീഴിലെ ലോവര് പന്സാര മീഡിയം പദ്ധതിയും ഉദ്ഘാടനം ചെയ്യും
പ്രധാനമന്ത്രി നാളെ  മഹാരാഷ്ട്രയിലെ യവത്മാലും, ധുലെയും സന്ദര്ശിക്കും. സംസ്ഥാനത്തെ വിവിധ വികസന പദ്ധതികള്ക്ക് അദ്ദേഹം തുടക്കം കുറിക്കും.
യവത്മാലില്
നന്ദേദിലെ ഏകലവ്യ മോഡല് റസിഡന്ഷ്യല് സ്കൂള് പ്രധാനമന്ത്രി ഉദ്ഘാടനം ചെയ്യും. അത്യാധുനിക സൗകര്യങ്ങളോട് കൂടിയ സ്കൂളില് 420 കുട്ടികളെ ഉള്ക്കൊള്ളാന് ശേഷിയുണ്ട്. ആദിവാസി കുട്ടികള്ക്കിടയില് വിദ്യാഭ്യാസ ഗുണനിലവാരം മെച്ചപ്പെടുത്തുന്നതിന് പുറമെ അവരുടെ സര്വ്വതോമുഖമായ വളര്ച്ചയ്ക്കും വ്യക്തിത്വ വികസനത്തിനും വേദിയൊരുക്കുക കൂടിയാണ് ഇത്തരം സ്കൂളുകളുടെ ലക്ഷ്യം. പ്രധാനമന്ത്രി ഭവന പദ്ധതിക്ക് കീഴില് നിര്മ്മിച്ച വീടുകളുടെ ഇ-ഗൃഹപ്രവേശത്തിന് തിരഞ്ഞെടുത്ത ഗുണഭോക്താക്കള്ക്ക് പ്രധാനമന്ത്രി താക്കോലുകള് കൈമാറും.
അജ്നി  - പൂനെ ട്രെയിന് വീഡിയോ ലിങ്ക് വഴി പ്രധാനമന്ത്രി ഫ്ളാഗ് ഓഫ് ചെയ്യും. നാഗ്പൂരിനും പൂനെയ്ക്കുമിടയില് മൂന്ന് ത്രി ടയര് എ.സി. കോച്ചുകള് ഉള്ള ട്രെയിന് രാത്രികാല സര്വ്വീസ് പ്രദാനം ചെയ്യും. കേന്ദ്ര റോഡ് ഫണ്ട് ഉപയോഗിച്ച് നിര്മ്മിക്കുന്ന റോഡുകള്ക്കും പ്രധാനമന്ത്രി ചടങ്ങില് തറക്കല്ലിടും.
മഹാരാഷ്ട്ര സംസ്ഥാന, ഗ്രാമീണ ജീവനോപാധി ദൗത്യത്തില്  ന് കീഴിലെ വനിതാ സ്വയം സഹായ ഗ്രൂപ്പുകളിലെ അംഗങ്ങള്ക്ക് പ്രധാനമന്ത്രി സര്ട്ടിഫിക്കറ്റുകളും, ചെക്കുകളും വിതരണം ചെയ്യും. ധനകാര്യ സേവനങ്ങള് വീട്ടുപടിക്കല് ലഭ്യമാക്കിക്കൊണ്ട് കാര്ഷിക, കാര്ഷികേതര ജീവനോപാധികള് ഉറപ്പ് വരുത്തി സാമ്പത്തിക ഉള്ച്ചേര്ക്കലിലൂടെയുള്ള സാമൂഹിക മുന്നേറ്റമാണ് ദൗത്യത്തിന്റെ ലക്ഷ്യം.
ധുലേയില്
പ്രധാനമന്ത്രി പിന്നീട് മഹാരാഷ്ട്രയിലെ ധുലെ സന്ദര്ശിക്കും അവിടെ അദ്ദേഹം 2016-17 ലെ കൃഷി സിഞ്ചായ് യോജനയ്ക്ക്  ക്ക് കീഴിലുള്ള ലോവര് പന്സാര മീഡിയം പദ്ധതി ഉദ്ഘാടനം ചെയ്യും. മൊത്തം 109.31 ദശലക്ഷം ക്യുബിക്ക് അടി സംഭരണ ശേഷിയുള്ള, ധുലേ ജില്ലയിലെ ഏകദേശം 21 ഗ്രാമങ്ങളില് 7585 ഹെക്ടര് പ്രദേശത്ത് ജലം ലഭ്യമാക്കുന്ന പദ്ധതിയാണിത്.
സുല്വാഡെ ജംഫാല് കനോലി ലിഫ്റ്റ് ഇറിഗേഷന് പദ്ധതിക്കും പ്രധാനമന്ത്രി തറക്കല്ലിടും. വര്ഷകാലത്ത് 124 ദിവസം താപി നദിയില് നിന്നുള്ള 9.24 ടി.എം.സി. പ്രളയ ജലം നീക്കാനാണ് പദ്ധതി വിഭാവനം ചെയ്യുന്നത്. ധുലേ ജില്ലയിലെ ഏകദേശം 100 ഗ്രാമങ്ങളിലെ 33367 ഹെക്ടര് പ്രദേശത്തെ ജലസേചനത്തിന് ഇത് സഹായിക്കും.
അമൃത് പദ്ധതിക്ക് കീഴില് ധുലേ നഗര ജലവിതരണ പദ്ധതിക്കും പ്രധാനമന്ത്രി തറക്കല്ലിടും. വ്യാവസായിക വാണിജ്യ വളര്ച്ചയ്ക്ക് ആക്കമേകാനുള്ള ജലലഭ്യത ഇത് ഉറപ്പാക്കും.
ധുലേ - നര്ദാന റെയില്വേ ലൈനിനും, ജല്ഗാവ് - മന്മഡ് മൂന്നാം റെയില്വെ ലൈനിനും പ്രധാനമന്ത്രി തറക്കല്ലിടും. ബുസാവല് - ബാന്ദ്ര ഖന്ദേഷ് എക്സ്പ്രസ്സ് ട്രെയിന് വീഡിയോ ലിങ്കിലൂടെ പ്രധാനമന്ത്രി ഫ്ളാഗ് ഓഫ് ചെയ്യും. മുംബൈയെയും ബുസാവലിനെയും തമ്മില് നേരിട്ട് ബന്ധിപ്പിക്കുന്ന രാത്രികാല സര്വ്വീസാണിത്. ആഴ്ചയില് മൂന്ന് ദിവസമായിരിക്കും ഈ സര്വ്വീസ് ഉണ്ടായിരിക്കുക.
ജല്ഗാവ്- ഉഥ്ന പാത ഇരട്ടിപ്പിക്കല്, വൈദ്യുതീകരണ റെയില്വേ പദ്ധതിയും അദ്ദേഹം ഉദ്ഘാടനം ചെയ്യും. യാത്രക്കാരെയും ചരക്കുകളും കൊണ്ടുപോകുന്നതിലെ ശേഷി വര്ദ്ധിപ്പിക്കുന്ന ഈ പദ്ധതി നന്ദുര്ബാര്, വയാര, ധരണ്ഗാവ് തുടങ്ങി ഈ പ്രദേശത്തെ മറ്റ് സ്ഥലങ്ങളുടെ വികസനത്തെയും ത്വരിതപ്പെടുത്തും.
(ND/MRD
പരിസ്ഥിതി, വനം മന്ത്രാലയം
ജൈവവൈവിധ്യ സംരക്ഷണത്തിനായി ഇന്ത്യ സ്വീകരിച്ചിരിക്കുന്ന മാര്ഗങ്ങള്, ലോക രാഷ്ട്രങ്ങളുമായി പങ്ക് വയ്ക്കും: കേന്ദ്ര പരിസ്ഥിതി മന്ത്രി
(ന്യൂഡൽഹി, മെയ് 22, 2020
കേന്ദ്ര പരിസ്ഥിതി, വനം, കാലാവസ്ഥ വ്യതിയാനം വകുപ്പ് മന്ത്രി ശ്രീ പ്രകാശ് ജാവദേക്കര് ലോക ജൈവവൈവിധ്യ ദിനം 2020നോടനുബന്ധിച്ചുള്ള വെർച്യുൽ ആഘോഷപരിപാടിയില് പങ്കെടുത്തു.
ഒരു ജൈവവൈവിധ്യ സമ്പന്ന രാജ്യമായ ഇന്ത്യ, ജൈവവൈവിധ്യ സംരക്ഷണത്തില് താല്പ്പര്യമുള്ള രാജ്യങ്ങളെ സ്വാഗതം ചെയ്യുന്നതായും, ഇന്ത്യ ആവിഷ്ക്കരിച്ച് നടപ്പാക്കി വരുന്ന സംരക്ഷണ നടപടികളും മാര്ഗങ്ങളും അവരുമായി പങ്ക് വയ്ക്കാന് തയ്യാറാണെന്നും അദ്ദേഹം പറഞ്ഞു. ജൈവവൈവിധ്യ വിഭവങ്ങളുടെ ഉപഭോഗം നാം പരിമിതപ്പെടുത്തണമെന്നും സുസ്ഥിരമായ ജീവിതശൈലി പ്രോത്സാഹിപ്പിക്കണമെന്നും ശ്രീ ജാവദേക്കര് കൂട്ടിച്ചേർത്തു.
UNDP യും ദേശീയ ജൈവവൈവിധ്യ അതോറിറ്റിയും  ചേര്ന്ന് നടത്തുന്ന ജൈവവൈവിധ്യ സംരക്ഷണം ഇന്റേണ്ഷിപ്പ് പദ്ധതി ചടങ്ങില് മന്ത്രി ഉദ്ഘാടനം ചെയ്തു. ബിരുദാനന്തര ബിരുദമുള്ള 20 വിദ്യാര്ത്ഥികള്ക്ക്, ഒരു വർഷത്തേക്ക്, സുതാര്യമായ ഒരു ഓണ്ലൈന് സംവിധാനത്തിലൂടെ ഇന്റേണ്ഷിപ്പ് ചെയ്യാനാവുന്നതാണ് ഈ പരിപാടി. പ്രകൃതി വിഭവ സംരക്ഷണം, ജൈവവൈവിധ്യ സംരക്ഷണം എന്നിവയെപ്പറ്റി പഠിക്കാന് താല്പ്പര്യമുള്ള ഊര്ജസ്വലരായ വിദ്യാര്ത്ഥികളെ ലക്ഷ്യമിട്ടുള്ളതാണ് ഇന്റേണ്ഷിപ്പ് പദ്ധതി.
NBA യുടെയും വിവിധ സംസ്ഥാന-കേന്ദ്രഭരണ പ്രദേശങ്ങളുടെയും ജൈവവൈവിധ്യ ബോര്ഡുകള്/സമിതികള് എന്നിവക്ക് പദ്ധതി നടത്തിപ്പിൽ പിന്തുണയും സാങ്കേതിക സഹായവും നൽകാനാണ് ഇന്റേണ്ഷിപ്പ് പദ്ധതിയിലൂടെ ലക്ഷ്യമിടുന്നത്.
പ്രധാനമന്ത്രിയുടെ ഓഫീസ്
ഏഷ്യൻ ഗെയിംസിൽ വെങ്കലം നേടിയ 25 മീറ്റർ റാപ്പിഡ് ഫയർ പിസ്റ്റൾ പുരുഷ ടീമിനെ പ്രധാനമന്ത്രി അഭിനന്ദിച്ചു
2022ലെ ഏഷ്യൻ ഗെയിംസിൽ വെങ്കല മെഡൽ നേടിയ അനീഷ് ഭൻവാല, വിജയ്വീർ സിദ്ധു, ആദർശ് സിംഗ് എന്നിവരടങ്ങിയ 25 മീറ്റർ റാപ്പിഡ് ഫയർ പിസ്റ്റൾ പുരുഷ ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
അവരുടെ സ്ഥിരതയുള്ള വിജയത്തെ പ്രധാനമന്ത്രി പ്രശംസിക്കുകയും അവരുടെ ശോഭനമായ ഭാവിക്ക് ആശംസകൾ നേരുകയും ചെയ്തു.
ആരോഗ്യ, കുടുംബക്ഷേമ മന്ത്രാലയം
സംസ്ഥാനങ്ങളിൽ /കേന്ദ്രഭരണ പ്രദേശങ്ങളില് കോവിഡ് -19 വാക്സിന് ലഭ്യത സംബന്ധിച്ച പുതിയ വിവരങ്ങള്
സംസ്ഥാനങ്ങള്ക്ക്/കേന്ദ്രഭരണ പ്രദേശങ്ങള്ക്ക് നല്കിയത് 193.53 കോടിയിലധികം വാക്സിന്
ഡോസുകള്
ഉപയോഗിക്കാത്ത 14 .81 കോടിയിലധികം ഡോസ് സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ
കൈവശം ഇനിയും അവശേഷിക്കുന്നു
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തില് നല്കുന്നതിന്
കേന്ദ്രഗവണ്മെന്റ് പ്രതിജ്ഞാബദ്ധമാണ്. രാജ്യവ്യാപകമായി കോവിഡ് 19 വാക്സിനേഷന് 2021
ജനുവരി 16-ന് ആരംഭിച്ചു. കോവിഡ്-19 വാക്സിനേഷന്റെ സാര്വത്രികവല്ക്കരണത്തിന്റെ പുതിയ
ഘട്ടം 2021 ജൂണ് 21 മുതല് ആരംഭിച്ചു. പ്രതിരോധ മരുന്നു കൂടുതല് ലഭ്യമാക്കിയതും,
സംസ്ഥാനങ്ങള്ക്കും കേന്ദ്രഭരണപ്രദേശങ്ങള്ക്കും മരുന്നുലഭ്യത മുന്കൂട്ടി അറിയാന് കഴിഞ്ഞതും മികച്ച
ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകള് നല്കി
കേന്ദ്ര ഗവണ്മെന്റ് സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കും പിന്തുണ നല്കി വരികയാണ്.
കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തില് വാക്സിനുകളുടെ 75% കേന്ദ്ര
ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകള് സംസ്ഥാനങ്ങള്ക്കും
കേന്ദ്രഭരണപ്രദേശങ്ങള്ക്കും സൗജന്യമായി നല്കും.
വാക്സിന് ഡോസുകള്

വിതരണം ചെയ്തത്
1,93,53,58,865
ബാക്കിയുള്ളത്
14 ,81,06 ,650
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങള് നേരിട്ട് സംഭരിച്ചതുമുള്പ്പടെ
ഇതുവരെ 193.53 കോടിയോടടുത്ത്  വാക്സിന് ഡോസുകള് സംസ്ഥാനങ്ങള്ക്കും
കേന്ദ്രഭരണ പ്രദേശങ്ങള്ക്കും കൈമാറിയിട്ടുണ്ട്.
ഉപയോഗിക്കാത്ത 14 .81 കോടിയിലധികം  വാക്സിന് ഡോസുകള്
സംസ്ഥാനങ്ങളുടെ/കേന്ദ്രഭരണപ്രദേശങ്ങളുടെ പക്കല് ഇനിയും ബാക്കിയുണ്ട്.
-ND-
(Visitor Counter : 84
കോര്പ്പറേറ്റ്കാര്യ മന്ത്രാലയം
2021-22 സാമ്പത്തിക വർഷത്തിൽ കേന്ദ്ര കോർപ്പറേറ്റ് കാര്യ മന്ത്രാലയം, 1.67 ലക്ഷം കമ്പനികൾ രജിസ്റ്റർ ചെയ്തു; എക്കാലത്തെയും ഉയർന്ന കണക്കാണിത്
ന്യൂ ഡൽഹി: ഏപ്രിൽ 18, 2022
2020-21 സാമ്പത്തിക വർഷത്തിലെ 1.55 ലക്ഷം കമ്പനികളെ അപേക്ഷിച്ച്, 2021-22 സാമ്പത്തിക വർഷത്തിൽ കേന്ദ്ര കോർപ്പറേറ്റ് കാര്യ മന്ത്രാലയം  1.67 ലക്ഷത്തിലധികം കമ്പനികൾ രജിസ്റ്റർ ചെയ്തു.
2020-21 സാമ്പത്തിക വർഷത്തിൽ രജിസ്റ്റർ ചെയ്ത കമ്പനികളുടെ എണ്ണം മുൻ വർഷങ്ങളിലെ അപേക്ഷിച്ചു ഏറ്റവും ഉയർന്ന നിരക്കായതിനാൽ, ഈ വർധന ശ്രദ്ധേയമാണ്. 2021-22 സാമ്പത്തിക വർഷത്തിലെ രജിസ്ട്രേഷൻ 2020-21 സാമ്പത്തിക വർഷത്തിനേക്കാൾ 8% കൂടുതലാണ്. കേന്ദ്ര കോർപ്പറേറ്റ് കാര്യ മന്ത്രാലയം, 2018-19 സാമ്പത്തിക വർഷത്തിൽ 1.24 ലക്ഷം കമ്പനികളും, 2019-20ൽ 1.22 ലക്ഷം കമ്പനികളും രജിസ്റ്റർ ചെയ്തപ്പോൾ, 2020-21 സാമ്പത്തിക വർഷത്തിൽ 1.55 ലക്ഷം കമ്പനികളാണ് രജിസ്റ്റർ ചെയ്തത്.
ബിസിനസ് നടപടികൾ ലളിതമാക്കുന്നതിനായുള്ള  കേന്ദ്ര ഗവൺമെന്റിന്റെ നയത്തിന്റെ ഭാഗമായി, കേന്ദ്ര കോർപ്പറേറ്റ് കാര്യ മന്ത്രാലയം നിരവധി നടപടികൾ കൈക്കൊണ്ടിട്ടുണ്ട്. അത് വഴി രാജ്യത്ത് ബിസിനസ്സ് ആരംഭിക്കുന്നതിനുള്ള നടപടിക്രമങ്ങളും സമയവും ചെലവും ലാഭിക്കുന്നു.
2021-22 സാമ്പത്തിക വർഷത്തിൽ, 31,107 കമ്പനികളുമായി മഹാരാഷ്ട്രയാണ് ഏറ്റവും കൂടുതൽ രജിസ്ട്രേഷനുള്ള സംസ്ഥാനം.
മേഖലാ അടിസ്ഥാനത്തിൽ, ബിസിനസ് സേവനങ്ങളുടെ വിഭാഗത്തിലാണ് ഏറ്റവും കൂടുതൽ കമ്പനികൾ  രജിസ്റ്റർ ചെയ്തത്. അതിനെ തുടർന്ന് ഉത്പാദന മേഖല , വ്യക്തിഗത, സാമൂഹിക സേവനങ്ങൾ , കൃഷി-അനുബന്ധ മേഖല  എന്നിവ ഉൾപ്പെടുന്നു
(RRTN/SKY
രാജ്യരക്ഷാ മന്ത്രാലയം
17-ാം റൗണ്ട് ഇന്ത്യ-ചൈന കോർ കമാൻഡർ തല യോഗം
ഇന്ത്യ-ചൈന കോർ കമാണ്ടർ തലത്തിലെ 17-ാം റൗണ്ട് യോഗം 2022 ഡിസംബർ 20-ന് ചൈനയുടെ ഭാഗത്തുള്ള ചുശുൽ-മോൾഡോ അതിർത്തി മീറ്റിംഗ് പോയിന്റിൽ നടന്നു.
2022 ജൂലായ് 17-ന് നടന്ന അവസാന യോഗത്തിന് ശേഷം ഉണ്ടായ പുരോഗതിയുടെ അടിസ്ഥാനത്തിൽ, പടിഞ്ഞാറൻ മേഖലയിൽ യഥാർത്ഥ നിയന്ത്രണ രേഖയിലെ പ്രസക്തമായ പ്രശ്നങ്ങൾ തുറന്നതും ക്രിയാത്മകവുമായ രീതിയിൽ പരിഹരിക്കുന്നതിനെക്കുറിച്ച് ഇരുപക്ഷവും അഭിപ്രായങ്ങൾ കൈമാറി. അവിടെ ശേഷിക്കുന്ന പ്രശ്നങ്ങൾ എത്രയും വേഗം പരിഹരിക്കുന്നതിന് ഇരു രാജ്യങ്ങളിലേയും നേതാക്കൾ നൽകിയ മാർഗ്ഗനിർദ്ദേശത്തിന് അനുസൃതമായി വ്യക്തവും ആഴത്തിലുള്ളതുമായ ചർച്ച നടത്തി. പടിഞ്ഞാറൻ മേഖലയിലെ യഥാർത്ഥ നിയന്ത്രണ രേഖയിലെ സമാധാനം പുനഃസ്ഥാപിക്കുന്നതിനും ഉഭയകക്ഷി ബന്ധങ്ങളിൽ പുരോഗതി പ്രാപ്തമാക്കുന്നതിനും ഇത് സഹായിക്കും.
ഇക്കാലയളവിൽ പടിഞ്ഞാറൻ മേഖലയിലെ സുരക്ഷയും സ്ഥിരതയും നിലനിർത്താൻ ഇരുപക്ഷവും തീരുമാനിച്ചു. അടുത്ത ബന്ധം നിലനിർത്താനും സൈനിക, നയതന്ത്ര ചാനലുകളിലൂടെ സംഭാഷണം തുടരാനും ശേഷിക്കുന്ന വിഷയങ്ങളിൽ പരസ്പരം സ്വീകാര്യമായ പരിഹാരം ഉടൻ തയ്യാറാക്കാനും ഇരുപക്ഷവും സമ്മതിച്ചു.
രാഷ്ട്രപതിയുടെ കാര്യാലയം
പദ്മ പുരസ്കാരങ്ങൾ രാഷ്ട്രപതി സമ്മാനിച്ചു
ന്യൂഡൽഹി: നവംബർ 8, 2021
2020-ലെ പദ്മ പുരസ്കാരങ്ങൾ ഇന്ന്  രാവിലെ രാഷ്ട്രപതി ഭവനിൽ നടന്ന ചടങ്ങിൽ രാഷ്ട്രപതി ശ്രീ രാം നാഥ് കോവിന്ദ് സമ്മാനിച്ചു. നാല് പത്മവിഭൂഷൺ, എട്ട് പത്മഭൂഷൺ, അറുപത്തിയൊന്ന് പത്മശ്രീ പുരസ്കാരങ്ങൾ എന്നിവയാണ് സമ്മാനിച്ചത്.
ഉപരാഷ്ട്രപതി, പ്രധാനമന്ത്രി, കേന്ദ്ര ആഭ്യന്തര മന്ത്രി തുടങ്ങിയ പ്രമുഖർ ചടങ്ങിൽ പങ്കെടുത്തു.
അവാർഡ് ജേതാക്കളുടെ പട്ടിക കാണാൻ ഇവിടെ ക്ലിക്ക് ചെയ്യുക:
(Visitor Counter : 116
കല്ക്കരി മന്ത്രാലയം
പ്രവര്ത്തനക്ഷമമല്ലാത്ത കല്ക്കരി ഖനികള് പിഴകൂടാതെ വിട്ടുനല്കാന് ഒറ്റത്തവണ ജാലകം അനുവദിക്കുന്നതിന് മന്ത്രിസഭയുടെ അംഗീകാരം
നിലവിലെ ലേലനയം അനുസരിച്ച് പൊതുമേഖലാ സ്ഥാപനങ്ങളുടെ പക്കലുള്ള നിരവധി കല്ക്കരി ഖനികള് വിട്ടുകൊടുക്കാനും ലേലം ചെയ്യാനും സാധ്യത
പ്രവര്ത്തനക്ഷമമല്ലാത്ത കല്ക്കരി ഖനികള് പിഴയില്ലാതെയും  പ്രത്യേകിച്ച് കാരണങ്ങള് ബോധിപ്പിക്കാതെയും വിട്ടുകൊടുക്കാന് ഒറ്റത്തവണ ജാലകം അനുവദിക്കുന്നതിനുള്ള കല്ക്കരി മന്ത്രാലയത്തിന്റെ നിര്ദേശത്തിനു കേന്ദ്രമന്ത്രിസഭയുടെ അംഗീകാരം. പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തികകാര്യ മന്ത്രിസഭാസമിതിയാണ് അംഗീകാരം നല്കിയത്. വികസനത്തിനു സാധ്യതയില്ലാത്ത നിരവധി കല്ക്കരി ഖനികളാണു വിവിധ പൊതുമേഖലാസ്ഥാപനങ്ങളുടെ പക്കലുള്ളത്. പുതിയ തീരുമാനം വന്നതോടെ ഈ ഖനികള് വിട്ടുകൊടുക്കാനോ ലേലം ചെയ്യാനോ ഉള്ള സാധ്യത വര്ധിച്ചു. ഖനികള് വിട്ടുകൊടുക്കുന്നതിന് അംഗീകൃതനയം പ്രസിദ്ധീകരിക്കുന്ന തീയതി മുതല് മൂന്നുമാസത്തെ സമയം കമ്പനികള്ക്കു ഗവണ്മെന്റ് നല്കും.
2014-ല് സുപ്രീം കോടതി കല്ക്കരി ബ്ലോക്കുകള് റദ്ദാക്കിയതിനുശേഷം, താപവൈദ്യുത നിലയങ്ങളിലേക്കുള്ള കല്ക്കരി വിതരണം തടസ്സപ്പെടുന്നതു തടയാന്, റദ്ദാക്കിയ നിരവധി കല്ക്കരി ബ്ലോക്കുകള് സംസ്ഥാന, കേന്ദ്ര പൊതുമേഖലാ സ്ഥാപനങ്ങള്ക്ക് ഗവണ്മെന്റ് അനുവദിച്ചിരുന്നു. വിവിധ സംസ്ഥാനങ്ങളുടെ ഊര്ജാവശ്യങ്ങള് ഇത്തരം കല്ക്കരി ബ്ലോക്കുകളില് നിന്നു നിറവേറ്റപ്പെടുമെന്ന പ്രതീക്ഷയില് ദ്രുതഗതിയിലാണ് ഇവ അനുവദിച്ചു നല്കിയത്. ലേലം വിളിക്കുന്ന സ്വകാര്യമേഖലയില് നിന്നു വ്യത്യസ്തമായി, സംസ്ഥാന/കേന്ദ്ര പൊതുമേഖലാസ്ഥാപനങ്ങള് അടയ്ക്കേണ്ട റവന്യൂവിഹിതം ടണ് അടിസ്ഥാനപ്പെടുത്തിയാണു നിശ്ചയിച്ചിരുന്നത്. കല്ക്കരി ബ്ലോക്കുകള് അനുവദിച്ചതിന്റെ പശ്ചാത്തലത്തില്, അവ പ്രവര്ത്തനക്ഷമമാക്കുന്നതിനുള്ള സമയക്രമവും വ്യവസ്ഥകളും കര്ക്കശമായിരുന്നു. കല്ക്കരി ഖനികള് പ്രവര്ത്തനക്ഷമമാക്കുന്നതില് കാലതാമസം വരുത്തിയതിനുള്ള പിഴ ചുമത്തിയതു തര്ക്കങ്ങള്ക്കും കോടതിയില് കേസുകള്ക്കും വഴിവച്ചു.
ഡിസംബര് 2021 വരെ, ഗവണ്മെന്റ് കമ്പനികള്ക്ക് അനുവദിച്ച 73 കല്ക്കരി ഖനികളില് 45 ഉം പ്രവര്ത്തനരഹിതമായിരുന്നു. 19 കല്ക്കരി ഖനികളില് ഖനനപ്രവര്ത്തനങ്ങള് ആരംഭിക്കേണ്ട തീയതിയും പിന്നിട്ടു. ക്രമസമാധാന പ്രശ്നങ്ങള്, ഏറ്റെടുക്കേണ്ട വനമേഖലയുടെ കാര്യത്തില് വന്ന വര്ധന, ഭൂമി ഏറ്റെടുക്കുന്നതിനെതിരായ ഭൂവുടമകളുടെ പ്രതിഷേധം, കല്ക്കരി വിഭവങ്ങളുടെ ലഭ്യതയുടെ കാര്യത്തില് ഭൂമിശാസ്ത്രപരമായ പ്രതിസന്ധികള് തുടങ്ങിയ കാരണങ്ങള് പ്രവര്ത്തനമാരംഭിക്കുന്നതിനു കാലതാമസമുണ്ടാക്കി.
കല്ക്കരിമേഖല രാജ്യത്തിന്റെ ഊര്ജസുരക്ഷയുടെ താക്കോലാണ്. മന്ത്രിസഭാംഗീകാരം ലഭ്യമായതോടെ, നേരത്തെ അനുവദിച്ച നിലവാരമുള്ള കല്ക്കരി ബ്ലോക്കുകള് സാങ്കേതിക ബുദ്ധിമുട്ടുകള് നീക്കി അതിരുകള് ക്രമീകരിച്ചശേഷം അതിവേഗത്തില് വീണ്ടും ഉപയോഗക്ഷമമാക്കാനാകും. അടുത്തിടെ പ്രഖ്യാപിച്ച വാണിജ്യ കല്ക്കരിഖനി ലേലനയപ്രകാരം താല്പ്പര്യമുള്ള കക്ഷികള്ക്ക് ഇവ നല്കാനുമാകും. കല്ക്കരി ബ്ലോക്കുകള് വേഗത്തില് പ്രവര്ത്തനക്ഷമമാകുന്നതോടെ തൊഴില്പ്രദാനം ചെയ്യാനും നിക്ഷേപം വര്ധിപ്പിക്കാനും രാജ്യത്തെ പിന്നോക്ക പ്രദേശങ്ങളുടെ സാമ്പത്തിക വികസനത്തിനു സംഭാവനയേകാനും കഴിയും. നിയമനടപടികള് ലഘൂകരിച്ചു വ്യവസായം സുഗമമാക്കല് പ്രോത്സാഹിപ്പിക്കും. ഇതെല്ലാം കല്ക്കരി ഇറക്കുമതി കുറയ്ക്കുന്നതിലേക്കു രാജ്യത്തെ നയിക്കും.
--ND--
(Visitor Counter : 84
മന്ത്രിസഭ
നിയമ മേഖലയില് ഇന്ത്യ - മൊറോക്കോ ധാരണാപത്രത്തിന് കേന്ദ്ര മന്ത്രിസഭയുടെ അംഗീകാരം
നിയമ നിര്മ്മാണ രംഗത്തെ പരിചയസമ്പത്തും വൈദഗ്ധ്യവും പങ്കുവെക്കുന്നതിന് ഇന്ത്യയും മൊറോക്കോയും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
നീതിന്യായ മേഖലയിലെ വിവിധ വിഷയങ്ങള് ചര്ച്ച ചെയ്യുന്നതിന് ഇന്ത്യയിലേക്കും, മൊറോക്കോയിലേക്കും അധികൃതര് സംഘടിപ്പിക്കുന്ന സെമിനാറുകള്, ശില്പശാലകള് എന്നിവയില് പങ്കെടുക്കാന് അഭിഭാഷകര്, നിയമ ഉദ്യോഗസ്ഥര്, നിയമ വിദ്യാര്ത്ഥികള് എന്നിവര്ക്ക് ഈ ധാരണാപത്രം അവസരമൊരുക്കും.
(AM MRD –381
സാമൂഹ്യനീതി, ശാക്തീകരണ മന്ത്രാലയം
സാമൂഹിക നീതി-ശാക്തീകരണ മന്ത്രി 'ഓപ്പറേഷൻ ബ്ലൂ ഫ്രീഡം-ലാൻഡ് വേൾഡ് റെക്കോർഡ് അറ്റ് സിയാച്ചിൻ ഗ്ലേസിയർ' പര്യവേഷണം ഫ്ലാഗ് ഓഫ് ചെയ്യും
ന്യൂഡൽഹി, ആഗസ്റ്റ് 13, 2021
ലോകത്തിലെ ഏറ്റവും ഉയരമുള്ള യുദ്ധഭൂമിയിലെത്തുന്ന ഏറ്റവും വലിയ അംഗപരിമിതരുടെ ടീമെന്ന ഒരു പുതിയ ലോക റെക്കോർഡ് സൃഷ്ടിക്കാൻ രാജ്യമെമ്പാടുമുള്ള ഒരു സംഘം സിയാച്ചിൻ ഗ്ലേസിയർ വരെ പര്യവേഷണം നടത്തും.
ഈ തിരഞ്ഞെടുത്ത ടീമിന് സായുധ സേനയിലെ വിമുക്തഭടന്മാരുടെ സംഘമായ 'ടീം ക്ലൊ'  പരിശീലനം നൽകുന്നു. പുതിയ റെക്കോർഡ് സൃഷ്ടിക്കുന്നതിനായി കുമാർ പോസ്റ്റ്  വരെ അവർ പര്യവേഷണം നടത്തും.
സ്വാതന്ത്ര്യദിനത്തോടനുബന്ധിച്ച്, ക്യാബിനറ്റ് മന്ത്രി ഡോ. വീരേന്ദ്ര കുമാർ ന്യൂ ഡൽഹിയിലെ ഡോ. അംബേദ്കർ ഇന്റർനാഷണൽ സെന്ററിൽ നിന്ന് സംഘം സഞ്ചരിക്കുന്ന വാഹനവ്യൂഹം ഫ്ലാഗ് ഓഫ് ചെയ്യും.
ഓപ്പറേഷൻ ബ്ലൂ ഫ്രീഡത്തിന്റെ വിജയം, അംഗപരിമിതരെ ശാക്തീകരിക്കുന്നതിൽ ആഗോള തലത്തിൽ ഇന്ത്യയുടെ സ്ഥാനം ഉറപ്പിക്കുകയും മറ്റ് രാജ്യങ്ങൾക്ക് അനുകരിക്കാൻ ഒരു മാതൃക സ്ഥാപിക്കുകയും ചെയ്യും.
RRTN/SKY
(Visitor Counter : 202
തെരഞ്ഞെടുപ്പ് കമ്മീഷന്
പാലാ ഉപതിരഞ്ഞെടുപ്പ് സെപ്റ്റംബര് 23 ന്; വോട്ടെണ്ണല് 27 ന്
കേരളമുള്പ്പെടെ നാലു സംസ്ഥാനങ്ങളില് ഒഴിവുവന്ന നാലു നിയമസഭാ മണ്ഡലങ്ങളിലേക്കുള്ള ഉപതിരഞ്ഞെടുപ്പ് തീയതികള് തിരഞ്ഞെടുപ്പ് കമ്മീഷന് ന്യൂഡല്ഹിയില് പ്രഖ്യാപിച്ചു.
കേരളത്തിലെ പാലായില് ഉപതിരഞ്ഞെടുപ്പിനുള്ള വിജ്ഞാപനം ഈ മാസം 28ാം തീയതി പുറപ്പെടുവിക്കും. തിരഞ്ഞെടുപ്പ് പെരുമാറ്റച്ചട്ടം നിലവില് വന്നുകഴിഞ്ഞു. അടുത്തമാസം നാലാം തീയതി വരെ നാമനിര്ദ്ദേശ പത്രിക സമര്പ്പിക്കാം. പിറ്റേന്ന് സൂക്ഷ്മ പരിശോധന നടക്കും. അടുത്ത മാസം 7 ആണ് പത്രിക പിന്വലിക്കാനുള്ള അവസാന തീയതി. അടുത്ത മാസം 23 നാണ് വോട്ടെടുപ്പ് . വോട്ടെണ്ണല് അടുത്ത മാസം 27 ന് നടക്കും .
ഛത്തീസ്ഗഡിലെ ദാന്തേവാഡ, ഉത്തര് പ്രദേശിലെ ഹാമിര്പൂര്, ത്രിപുരയിലെ ബധര്ഘാട്ട് എന്നിവയാണ് ഇതോടൊപ്പം തിരഞ്ഞെടുപ്പ് നടക്കുന്ന മണ്ഡലങ്ങള്.
(Visitor Counter : 63
പ്രധാനമന്ത്രിയുടെ ഓഫീസ്
രാജ്യത്തിന്റെ സാമൂഹിക സമ്പദ്വ്യവസ്ഥയുടെ സുപ്രധാന ഘടകമാണ് സഹകരണ സ്ഥാപനങ്ങളെന്ന് 77-ാം സ്വാതന്ത്ര്യദിനത്തില് ന്യൂഡല്ഹിയിലെ ചുവപ്പുകോട്ടയില് നിന്ന് രാജ്യത്തെ അഭിസംബോധന ചെയ്തുകൊണ്ട് പ്രധാനമന്ത്രി ശ്രീ നരേന്ദ്രമോദി പറഞ്ഞു
സഹകരണ സംഘങ്ങളെ ശക്തിപ്പെടുത്തുന്നതിനും നവീകരിക്കുന്നതിനും ജനാധിപത്യത്തിന്റെ ഏറ്റവും വലിയ യൂണിറ്റിനെ രാജ്യത്തിന്റെ മുക്കിലും മൂലയിലും ശക്തിപ്പെടുത്തുന്നതിനുമായി ഒരു പ്രത്യേക സഹകരണ മന്ത്രാലയം രൂപീകരിച്ചു
സഹകരണ മന്ത്രാലയം രാജ്യത്ത് സഹകരണ സംഘങ്ങളുടെ ഒരു ശൃംഖല വ്യാപിപ്പിക്കുന്നു, ഏറ്റവും പാവപ്പെട്ട വ്യക്തികളുടെ പോലും ശബ്ദം കേള്ക്കുന്നുവെന്നും അവരുടെ ആവശ്യങ്ങള് നിറവേറ്റപ്പെടുന്നുവെന്നും അവര്ക്ക് രാജ്യത്തിന്റെ വികസനത്തിന് സംഭാവന നല്കാമെന്നുതും ഉറപ്പാക്കുന്നു.
രാജ്യത്തിന്റെ സാമൂഹിക സമ്പദ്വ്യവസ്ഥയുടെ സുപ്രധാന ഭാഗമാണ് സഹകരണ സ്ഥാപങ്ങളെന്ന് 77-ാമത് സ്വാതന്ത്ര്യ ദിനത്തില് ന്യൂഡല്ഹിയിലെ ചുവപ്പുകോട്ടയില് നിന്ന് രാജ്യത്തെ അഭിസംബോധന ചെയ്തുകൊണ്ട് പ്രധാനമന്ത്രി ശ്രീ നരേന്ദ്ര മോദി പറഞ്ഞു. സഹകരണ സംഘങ്ങളെ ശക്തിപ്പെടുത്തുന്നതിനും നവീകരിക്കുന്നതിനും ജനാധിപത്യത്തിന്റെ ഏറ്റവും വലിയ യൂണിറ്റിനെ രാജ്യത്തിന്റെ മുക്കിലും മൂലയിലും ശക്തിപ്പെടുത്തുന്നതിനുമായി പ്രത്യേക സഹകരണ മന്ത്രാലയം രൂപീകരിച്ചുവെന്നും അദ്ദേഹം പറഞ്ഞു.
രാജ്യത്ത് സഹകരണ സ്ഥാപനങ്ങളുടെ ഒരു ശൃംഖല വ്യാപിപ്പിക്കുകയാണെന്നും ഏറ്റവും പാവപ്പെട്ട വ്യക്തികളുടെ ശബ്ദം പോലും കേള്ക്കുന്നുവെന്നും അവരുടെ ആവശ്യങ്ങള് നിറവേറ്റുന്നുവെന്നും രാജ്യത്തിന്റെ വികസനത്തിന് അവര്ക്ക് സംഭാവന നല്കാമെന്നതും സഹകരണ മന്ത്രാലയം ഉറപ്പാക്കുന്നുവെന്നും പ്രധാനമന്ത്രി പറഞ്ഞു. ''സഹകാര് സേ സമൃദ്ധി''  എന്ന പാതയാണ് ഇന്ത്യ തെരഞ്ഞെടുത്തിരിക്കുന്നതെന്ന് അദ്ദേഹം ഊന്നിപ്പറഞ്ഞു.
ND
(
പ്രധാനമന്ത്രിയുടെ ഓഫീസ്
2022 ലെ സ്വിസ് ഓപ്പൺ നേടിയ ഇന്ത്യൻ ഷട്ടിൽ താരം പി വി സിന്ധുവിനെ പ്രധാനമന്ത്രി അഭിനന്ദിച്ചു
സ്വിസ് ഓപ്പൺ 2022 നേടിയതിന് ഇന്ത്യൻ ഷട്ടിൽ താരം പി വി സിന്ധുവിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
"സ്വിസ് ഓപ്പൺ 2022 നേടിയതിന് പി വി സിന്ധുവിന് അഭിനന്ദനങ്ങൾ. അവരുടെ നേട്ടങ്ങൾ ഇന്ത്യയിലെ യുവജനങ്ങളെ പ്രചോദിപ്പിക്കുന്നു. അവരുടെ ഭാവി ശ്രമങ്ങൾക്ക് ആശംസകൾ."
--ND--
(Congratulations to @Pvsindhu1 on winning the Swiss Open 2022. Her accomplishments inspire the youth of India. Best wishes to her for her future endeavours.
— Narendra Modi  March 27, 2022
പ്രധാനമന്ത്രിയുടെ ഓഫീസ്
കർണാടകത്തിൽ വീട് തകർന്നുണ്ടായ ജീവഹാനിയിൽ പ്രധാനമന്ത്രി അനുശോചിച്ചു; ദുരന്തത്തിന് ഇരയായവർക്ക് സഹായധനം അനുവദിച്ചു
കർണാടകത്തിലെ ബെലഗാവിയിൽ ഒരു വീട് തകർന്ന് ജീവഹാനി സംഭവിച്ചതിൽ പ്രധാനമന്ത്രി ശ്രീ നരേന്ദ്ര മോദി ദുഖം രേഖപ്പെടുത്തി. ദുരന്ത ബാധിതർക്ക് പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ  നിന്നുള്ള ആശ്വാസ ധനം നല്കാൻ പ്രധാനമന്ത്രി നിർദേശം നൽകി.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
"കർണാടകയിലെ ബെലഗാവിയിൽ വീട് തകർന്നുണ്ടായ ജീവഹാനി വേദനാജനകമാണ് . ദുഖത്തിന്റെ ഈ മണിക്കൂറിൽ എന്റെ ചിന്തകൾ ഉറ്റവർ നഷ്ടപ്പെട്ടവരോടൊപ്പമാണ് . പിഎംഎൻആർഎഫിൽ നിന്ന് 2 ലക്ഷം രൂപ വീതം ,മരണമടഞ്ഞവരുടെ അടുത്ത ബന്ധുക്കൾക്ക് നൽകും. : പ്രധാനമന്ത്രി ശ്രീ. നരേന്ദ്ര മോദി i
(
പ്രധാനമന്ത്രിയുടെ ഓഫീസ്
കോമൺവെൽത്ത് ഗെയിംസിൽ വെള്ളി മെഡൽ നേടിയ വനിതാ ക്രിക്കറ്റ് ടീം അംഗങ്ങൾക്ക് പ്രധാനമന്ത്രിയുടെ ആശംസ
ബർമിംഗ്ഹാം കോമൺവെൽത്ത് ഗെയിംസിൽ വെള്ളി മെഡൽ നേടിയ വനിതാ ക്രിക്കറ്റ് ടീമംഗങ്ങളെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"ക്രിക്കറ്റും ഇന്ത്യയും വേര്പ്പെടുത്താനാവാത്തവയാണ് . നമ്മുടെ വനിതാ ക്രിക്കറ്റ് ടീം കോമൺവെൽത്ത് ഗെയിംസിൽ മികച്ച ക്രിക്കറ്റ് കളിച്ചു; അവർ അഭിമാനകരമായ വെള്ളി മെഡൽ നേടി . ക്രിക്കറ്റിലെ ആദ്യത്തെ കോമൺവെൽത്ത് ഗെയിംസ് മെഡൽ എന്ന നിലയിൽ, ഇത് എല്ലായ്പ്പോഴും സവിശേഷമായിരിക്കും. എല്ലാ ടീം അംഗങ്ങൾക്കും ആശംസകൾ. ശോഭന ഭാവി നേരുന്നു ."
--ND--
(Cricket and India are inseparable. Our Women's cricket team played excellent cricket through the CWG and they bring home the prestigious Silver medal. Being the first ever CWG medal in cricket, this one will always be special. Best wishes to all team members for a bright future. pic.twitter.com/jTeJb9I9XB
— Narendra Modi  August 8, 2022
ഇലക്ട്രോണിക്സ് & ഐ.ടി മന്ത്രാലയം
കേന്ദ്ര സഹമന്ത്രി രാജീവ് ചന്ദ്രശേഖർ ബാംഗ്ലൂരിലെ CDAC സന്ദർശിച്ചു
ന്യൂഡൽഹി, ഒക്ടോബർ 18, 2021
INDUS  IoT Kit പുറത്തിറക്കാൻ  കേന്ദ്ര ഇലക്ട്രോണിക്സ്, വിവരസാങ്കേതിക സഹമന്ത്രി ശ്രീ രാജീവ് ചന്ദ്രശേഖർ ബാംഗ്ലൂരിലെ CDAC സെന്റർ സന്ദർശിച്ചു. CDAC വികസിപ്പിച്ച, ഒരു ക്രെഡിറ്റ് കാർഡിന്റെ വലുപ്പത്തിലുള്ള കിറ്റിൽ 6 സെൻസറുകൾ, ആക്ച്ചുവേറ്ററുകൾ, കണക്റ്റിവിറ്റി, ഡീബഗ്ഗർ ഇന്റർഫേസുകൾ എന്നിവ ഘടിപ്പിച്ചിരിക്കുന്നു. ഒതുക്കമുള്ളതും എളുപ്പത്തിൽ കൊണ്ടുപോകാവുന്നതുമായ IoT കിറ്റ്, ഡ്രോണുകൾ ഉൾപ്പെടെയുള്ള പ്രാദേശിക, സാങ്കേതിക പരിഹാര ആപ്ലിക്കേഷനുകൾ വികസിപ്പിക്കാൻ സഹായിക്കും.
ഒരെണ്ണത്തിന് 2500 രൂപയാണ് ഇതിന്റെ വില. ഇത് ഉടൻ തന്നെ GeM പോർട്ടലിൽ ലഭ്യമാകും. വാണിജ്യ ഉത്പാദനത്തിനായി നവസംരംഭകർക്ക് സാങ്കേതികവിദ്യ കൈമാറാനും CDAC തയ്യാറാണ്.
CDAC ബാംഗ്ലൂരിൽ വികസിപ്പിച്ച മറ്റ് നൂതന സാങ്കേതികവിദ്യകളും ശ്രീ ചന്ദ്രശേഖർ പരിശോധിച്ചു. തുടർന്ന് ക്വാണ്ടം കമ്പ്യൂട്ടിംഗുമായി ബന്ധപ്പെട്ട പ്രവർത്തനങ്ങളുടെ അവലോകനവും നടത്തി. മുൻനിര ബഹുരാഷ്ട്ര കമ്പനികളിൽ നിന്നും സ്റ്റാർട്ടപ്പുകളിൽ നിന്നുമുള്ള ഉന്നത ഉദ്യോഗസ്ഥരുമായും കേന്ദ്ര സഹമന്ത്രി സംവദിച്ചു.
ഇലക്ട്രോണിക്സ്, സാങ്കേതികവിദ്യ തുടങ്ങിയ മേഖലകളിൽ ഇന്ത്യയെ ലോക നേതൃത്വത്തിലെത്തിക്കാനുള്ള ഗൗരവതരമായ ശ്രമങ്ങളാണ് നരേന്ദ്ര മോദി സർക്കാർ നടത്തുന്നതെന്ന് യോഗത്തെ അഭിസംബോധന ചെയ്തുകൊണ്ട് ശ്രീ ചന്ദ്രശേഖർ വ്യക്തമാക്കി. ഈ ശ്രമങ്ങളിൽ മന്ത്രാലയം സഹായിയായും പങ്കാളിയായും പ്രവർത്തിക്കുകയും, വിപണി-മൂലധന പ്രവേശനം ഉൾപ്പെടെ, വളർച്ചയും നവസംരംഭകത്വവും ഉത്തേജിപ്പിക്കുന്നതിന് പിന്തുണ നൽകുകയും ചെയ്യും.
(ഇലക്ട്രോണിക്സ്, സെമികണ്ടക്ടർ രൂപകൽപന/നിർമ്മാണം എന്നിവ സംബന്ധിച്ച് ബന്ധപ്പെട്ട എല്ലാ കക്ഷികളുമായും ശ്രീ ചന്ദ്രശേഖർ സജീവമായ കൂടിയാലോചനകൾ നടത്തിവരികയാണ്. നയപരമായ ചട്ടക്കൂടിൽ ഉൾപ്പെടുത്താവുന്ന അനുയോജ്യമായ നിർദ്ദേശങ്ങൾ ഒത്തുകൂടിയവരിൽ നിന്ന് അദ്ദേഹം ക്ഷണിച്ചു.
ആരോഗ്യ, കുടുംബക്ഷേമ മന്ത്രാലയം
കോവിഡ്-19: രാജ്യത്ത് ചികിത്സയിലുള്ളവര് കഴിഞ്ഞ മൂന്ന് ദിവസമായി ആകെ കേസുകളുടെ 10 ശതമാനത്തില് താഴെ
(കോവിഡ്-19 മൂലം രാജ്യത്ത് ചികിത്സയിലുള്ളവരുടെ എണ്ണം തുടര്ച്ചയായി കുറയുന്നു. രാജ്യത്ത് ചികിത്സയിലുള്ളവര് കഴിഞ്ഞ മൂന്ന് ദിവസമായി ആകെ കേസുകളുടെ 10 ശതമാനത്തില് താഴെയാണ്. അതായത് പത്തില് ഒരു കേസ് മാത്രമാണ് നിലവില് രോഗബാധിതര്.
കോവിഡ് ബാധിച്ച് രാജ്യത്ത് ചികിത്സയിലുള്ളവരുടെ എണ്ണം 7,15,812 ആണ്. ആകെ രോഗബാധിതരുടെ 9.29 ശതമാനം മാത്രമാണിത്.
പോസിറ്റീവിറ്റി നിരക്ക് കഴിഞ്ഞ മൂന്ന് ദിവസമായി അഞ്ച് ശതമാനത്തിലും താഴെയാണ്. 3.8 ശതമാനമാണ് നിലവിലെ പോസിറ്റീവിറ്റി നിരക്ക്. വൈറസ് വ്യാപനം ഫലപ്രദമായി ചെറുക്കാന് സാധിച്ചതിന്റെ സൂചനയാണ് ഇത്.
ഇന്ത്യയിലെ ആകെ രോഗമുക്തരുടെ എണ്ണം 69 ലക്ഷത്തിനടുത്തെത്തി. രോഗമുക്തരും നിലവില് രോഗബാധിതരും തമ്മിലുള്ള അന്തരം 61,58,706 ആയി.
കഴിഞ്ഞ 24 മണിക്കൂറിനുള്ളില് രാജ്യത്ത് 79,415 പേര് കോവിഡ് രോഗമുക്തരായി. അതേസമയം പുതുതായി രോഗം സ്ഥിരീകരിച്ചത് 55,839 പേര്ക്കു മാത്രമാണ്. ദേശീയ രോഗമുക്തി നിരക്ക് 89.20 %.
രോഗമുക്തരുടെ 81 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. രോഗമുക്തരായവരില് 23,000ലധികം പേര് മഹാരാഷ്ട്രയില് നിന്നാണ്.
കഴിഞ്ഞ 24 മണിക്കൂറിനുള്ളില് 55,839 പേര്ക്കാണ് രാജ്യത്ത് പുതുതായി കോവിഡ് സ്ഥിരീകരിച്ചത്. ഇതില് 78 ശതമാനവും 10 സംസ്ഥാനങ്ങളില്/ കേന്ദ്രഭരണപ്രദേശങ്ങളില് ആണ്. മഹാരാഷ്ട്രയിലും കേരളത്തിലും 8,000 ത്തിലധികം പേരും കര്ണാടകത്തില് 5,000 ത്തിലധികം പേരും രോഗബാധിതരായി.
കഴിഞ്ഞ 24 മണിക്കൂറിനുള്ളില് 702 പേരാണ് കോവിഡ് ബാധിച്ച് മരിച്ചത്. ഇതില് 82 ശതമാനവും 10 സംസ്ഥാനങ്ങളില് / കേന്ദ്രഭരണപ്രദേശങ്ങളില് ആണ്. 25 ശതമാനത്തിലധികം മഹാരാഷ്ട്രയിലാണ് .
പ്രധാനമന്ത്രിയുടെ ഓഫീസ്
ജൂലൈ 13 ന് ടോക്കിയോ ഒളിമ്പിക്സിന് പുറപ്പെടുന്ന ഇന്ത്യൻ അത്ലറ്റുകളുമായി പ്രധാനമന്ത്രി ആശയവിനിമയം നടത്തും
ടോക്കിയോ ഒളിമ്പിക്സിന് പുറപ്പെടുന്ന ഇന്ത്യൻ അത്ലറ്റുകളുടെ സംഘവുമായി പ്രധാനമന്ത്രി ശ്രീ നരേന്ദ്ര മോദി ജൂലൈ 13 ന് വൈകുന്നേരം 5 മണിക്ക് വീഡിയോ കോൺഫറൻസിംഗ് വഴി ആശയവിനിമയം നടത്തും
ഗെയിമുകളിൽ പങ്കെടുക്കുന്നതിന് മുമ്പായി അത്ലറ്റുകളെ പ്രചോദിപ്പിക്കുന്നതിനുള്ള ശ്രമമാണ് പ്രധാനമന്ത്രിയുടെ ഇടപെടൽ. ടോക്കിയോ -2020 ൽ ഇന്ത്യയുടെ സംഘത്തെ സുഗമമാക്കുന്നതിനുള്ള തയ്യാറെടുപ്പുകൾ അദ്ദേഹം അടുത്തിടെ അവലോകനം ചെയ്തിരുന്നു. ചില കായികതാരങ്ങളുടെ പ്രചോദനാത്മക യാത്രകളെക്കുറിച്ചും അദ്ദേഹം മാൻ കി ബാത്തിൽ ചർച്ച ചെയ്തിരുന്നു, കൂടാതെ രാജ്യത്തെ മുന്നോട്ട് വരാനും അവരെ പൂർണ്ണഹൃദയത്തോടെ പിന്തുണയ്ക്കാനും പ്രേരിപ്പിച്ചു.
പരിപാടിയിൽ യുവജനകാര്യ കായിക മന്ത്രി ശ്രീ അനുരാഗ് താക്കൂർ പങ്കെടുക്കും. യുവജനകാര്യ കായിക സഹമന്ത്രി ശ്രീ. ശ്രീ നിസിത് പ്രമാണിക്, നിയമമന്ത്രി ശ്രീ കിരൺ റിജിജു തുടങ്ങിയവതുടങ്ങിയവർ പങ്കെടുക്കും.
ഇന്ത്യൻ സംഘത്തെക്കുറിച്ച്
ഇന്ത്യയിൽ നിന്ന് 18 കായിക വിഭാഗങ്ങളിലായി 126 അത്ലറ്റുകൾ ടോക്കിയോയിലേക്ക് പോകും. ഏതൊരു ഒളിമ്പിക്സിലേക്കും ഇന്ത്യ അയയ്ക്കുന്ന ഏറ്റവും വലിയ സംഘമാണിത്. ഇന്ത്യ പങ്കെടുക്കുന്ന 18 കായിക വിഭാഗങ്ങളിലുടനീളമുള്ള മൊത്തം 69 ഇവന്റുകൾ രാജ്യത്തെ എക്കാലത്തെയും ഉയർന്ന മത്സരമാണ്.
പങ്കാളിത്തത്തിന്റെ കാര്യത്തിൽ ശ്രദ്ധേയമായ നിരവധി ആദ്യത്തേത് ഉണ്ട്. ചരിത്രത്തിൽ ആദ്യമായി ഇന്ത്യയിൽ നിന്നുള്ള ഒരു ഫെൻസർ  ഒളിമ്പിക് ഗെയിംസിന് യോഗ്യത നേടി. ഒളിമ്പിക് ഗെയിംസിന് യോഗ്യത നേടിയ ഇന്ത്യയിൽ നിന്നുള്ള ആദ്യ വനിതാ നാവികനാണ് നേത്ര കുമാനൻ. നീന്തലിൽ ‘എ’ യോഗ്യതാ നിലവാരം നേടി ഒളിമ്പിക് ഗെയിംസിന് യോഗ്യത നേടിയ ഇന്ത്യയിൽ നിന്നുള്ള ആദ്യത്തെ നീന്തൽകാരനാണ് സജൻ പ്രകാശും ശ്രീഹരി നടരാജും.
(